Gelowiges is soms onseker oor die werking van die Heilige Gees in hulle lewe. Hulle voel dat hulle die Vader ken, en die Verlosser, maar nie die Heilige Gees nie. As gelowiges wat in die Pinksterbedeling leef, hang ons geestelike volwassenheid af van ons vervulling met die Heilige Gees. Ons moet die derde Persoon in die Drie-eenheid leer ken en Hom voortdurend nooi om aan die stuur van ons lewe te staan sodat ons uiteindelik die lewe kan leef wat God wil hê ons moet.
Dit is waarmee die 30 oordenkings in Leef ’n Gees­vervulde lewe elke leser veral sal help: om die Heilige Gees te leer ken en Hom in jou lewe in te nooi, sodat jy waarlik Geesvervuld kan leef.
"ek is mal oor die nuwe uitleg en buiteblad van hierdie boek. en die feit dat van die stukkies bywerk en oorgedoen is, maak hierdie boek defnitief 'n boek wat mens moet he!" - Geskryf op 10/31/13